Държавен вестник, бр. 67, 2024 г., стр. 193

БРОЙ  67	
Д Ъ Р Ж А В Е Н  В Е С Т Н И К 	
СТР.  193  
Член 21
Поведение на водачите по отношение на 
пешеходците
1. При спазване на разпоредбите на член 7, 
параграф 1, член 11, параграф 9 и член 13, 
параграф 1 от тази Конвенция, когато на 
платното за движение има пешеходна пъ­
тека, обозначена с пътен знак или с пътна 
маркировка:
(a) ако движението на пътните превозни 
средства на такава пешеходна пътека се регу­
лира с пътни светофари или от лице, оправо­
мощено да регулира движението по пътищата, 
водачите, на които им е забранено да преминат, 
трябва да спрат преди пешеходната пътека, 
а когато им бъде разрешено да преминат, не 
трябва да предотвратяват или да възпрепят­
стват преминаването на пешеходци, които 
вече са на пешеходната пътека и преминават 
по нея при условията, предвидени в член 20 
от тази Конвенция; водачите, които завиват 
в друг път, на входа към който има пешеход­
на пътека, трябва да го извършат бавно и да 
осигурят предимство на пешеходците, които 
вече се намират на пешеходната пътека или 
тръгват да навлизат по нея при условията на 
член 20, параграф 6 от тази Конвенция, при 
което, ако е необходимо, водачите трябва 
да спрат, за да пропуснат преминаващите 
пешеходци;
(b) ако движението на пътните превозни 
средства на такава пешеходна пътека не се 
регулира с пътни светофари или от лице, 
оправомощено да регулира движението по 
пътищата, водачите трябва да се приближат 
към нея само с достатъчно ниска скорост, 
така че да не застрашат пешеходците, които 
вече се намират на пешеходната пътека или 
тръгват да навлизат по нея; ако е необходимо, 
те трябва да спрат, за да пропуснат пешеход­
ците да пресекат. 
2. Водачите, които имат намерение да 
изпреварят от страната, съответстваща на 
посоката на движението, на обозначена спир­
ка на пътно превозно средство за обществен 
превоз, трябва да намалят скоростта и ако 
е необходимо, да спрат, за да позволят на 
пътниците да се качат или да слязат от това 
пътно превозно средство.
3. Нито една разпоредба от този член не 
трябва да бъде тълкувана като пречка за до­
говарящите страни или териториалните им 
подразделения:
– да задължат водачите на пътни превозни 
средства да спират винаги, когато пешеходци 
преминават или тръгват да пресичат на пеше­
ходна пътека, обозначена с пътен знак или с 
пътна маркировка, при условията, предвидени 
в член 20 от тази Конвенция, или 
– да забранят на водачите да предотвра­
тяват или да възпрепятстват преминаването 
на пешеходци, които пресичат платното за 
движение на или близо до кръстовище дори 
когато на това място няма пешеходна пъ­
тека, обозначена с пътен знак или с пътна 
маркировка.
Член 22
Острови на платното за движение
Без да се засягат разпоредбите на член 10 
от тази Конвенция, водачът може да заобиколи 
от дясната или от лявата страна островите, 
стълбовете и другите съоръжения, поставени 
върху платното за движение, по което той се 
движи, освен в следните случаи:
(a) когато страната, от която трябва да 
бъдат заобиколени островът, стълбът или 
съоръжението, е определена с пътен знак; 
(b) когато островът, стълбът или съоръ­
жението са разположени в средата на пътно 
платно с двупосочно движение; в този случай 
водачът трябва да заобиколи острова, стълба 
или съоръжението от страната, съответстваща 
на посоката на движението.
Член 23
Спиране и паркиране
1. Извън населените места спрените или 
паркирани пътни превозни средства и спрените 
животни трябва, доколкото е възможно, да 
бъдат разположени извън платното за движе­
ние. Те не трябва да се разполагат на велоси­
педните алеи или, с изключение на случаите, 
разрешени от националното законодателство, 
по тротоарите, или по банкетите, специално 
определени за движение на пешеходци.
2. (а) Когато са на платното за движение, 
спрените животни и спрените или паркирани 
пътни превозни средства трябва да са възможно 
най-близо до границата на платното. Водачът 
може да спре или да паркира пътното си 
превозно средство на платното за движение 
само от страната, съответстваща на неговата 
посока на движение; въпреки това спирането 
или паркирането от другата страна е раз­
решено, когато спирането или паркирането 
от страната, съответстваща на посоката на 
движението, е невъзможно поради наличие на 
релсов път. Освен това договарящите страни 
или териториалните им подразделения могат: 
(i)  при определени условия, например, 
когато има пътни знаци, които 
забраняват спирането от страната, 
съответстваща на посоката на дви­
жението, да не забраняват спирането 
или паркирането от едната или от 
другата страна; 
(ii) на платна с еднопосочно движение да 
разрешават спирането и паркирането 
от другата страна едновременно със 
или вместо спирането и паркиране­
то от страната, съответстваща на 
посоката на движението;